คณะเภสัชศาสตร์ มหาวิทยาลัยรังสิต - วิกิพีเดีย

# คณะเภสัชศาสตร์ มหาวิทยาลัยรังสิต

### จากวิกิพีเดีย สารานุกรมเสรี

เภสัชรังสิต

ชื่อไทย | คณะเภสัชศาสตร์ มหาวิทยาลัยรังสิต
ชื่ออังกฤษ | School of Pharmacy, Rangsit University
คำขวัญ | "การจัดตั้งคณะเภสัชศาสตร์ ถือได้ว่าเป็นการอนุมัติตามปณิธานของมหาวิทยาลัยรังสิต ซึ่งมุ่งมั่นที่จะเป็นสถาบันอุดมศึกษาที่มีความเป็นเลิศทางวิชาการ ในการผลิตบัณฑิตทางเทคโนโลยีและวิชาชีพ โดยมุ่งเน้นมาตรฐานทางวิชาการทั้งภาคทฤษฎีและภาคปฏิบัติ "
ผู้ก่อตั้ง | ศ.(พิเศษ) ฉวี บุนนาค
วันที่ก่อตั้ง | 3 มิถุนายน พ.ศ. 2530
ความร่วมมือกับหน่วยงานอื่น | คณะกรรมการอาหารและยา กรมวิทยาศาสตร์การแพทย์
คณบดี | รศ.ดร.อรพรรณ มาตังคสมบัติ
วารสารคณะ |
หน่วยงานที่มีชื่อเสียง |
ชื่อสถานปฏิบัติการชุมชน | สถานปฏิบัติการเภสัชกรรมชุมชน
ที่อยู่ | 52/347 หมู่บ้านเมืองเอก, ถนนพหลโยธิน, หลักหก, ปทุมธานี 12000
โทรศัพท์ | 0-2997-2200-30 ต่อ 1421
โทรสาร | 0-2997-2222 ต่อ 1403
เว็บไซต์ | www.rsu.ac.th/pharmacy/

คณะเภสัชศาสตร์ มหาวิทยาลัยรังสิต (อังกฤษ: School of Pharmacy, Rangsit University) ได้รับอนุมัติจากทบวงมหาวิทยาลัยให้เปิดดำเนินการสอนหลักสูตรเภสัชศาสตร์บัณฑิต สาขาวิชาเภสัชศาสตร์ได้ตั้งแต่ปีการศึกษา 2530 นับเป็นคณะเภสัชศาสตร์สถาบันอุดมศึกษาเอกชนแห่งแรกของประเทศไทย นอกเหนือจากคณะเภสัชศาสตร์ของมหาวิทยาลัยของรัฐ 6 สถาบันในขณะนั้น โดยมี ศ.(พิเศษ)ฉวี บุนนาค เป็นคณบดีคนแรกของคณะ (พ.ศ. 2530-2541) คณบดีท่านต่อมาคือ ศ.ดร.สสี ปันยารชุน (พ.ศ. 2541-2545) และ รศ.ดร.อรพรรณ มาตังคสมบัติ (พ.ศ. 2545-ปัจจุบัน)

## [แก้] กลุ่มวิชา

1. กลุ่มวิชาบริหารเภสัชกิจ
2. กลุ่มวิชาเภสัชอุตสาหกรรม
3. กลุ่มวิชาเภสัชเคมีวิเคราะห์
4. กลุ่มวิชาเภสัชเวทและตัวยา
5. กลุ่มวิชาเภสัชกรรมเทคโนโลยี
6. กลุ่มวิชาเภสัชกรรมคลินิกและชีวเภสัชศาสตร์

## [แก้] หลักสูตร

### [แก้] ชื่อหลักสูตร

หลักสูตรเภสัชศาสตรบัณฑิต สาขาวิชาเภสัชศาสตร์ (Bachelor of Pharmacy Program)

### [แก้] ชื่อปริญญา

- ชื่อเต็ม (ภาษาไทย): เภสัชศาสตรบัณฑิต
- ชื่อเต็ม (ภาษาอังกฤษ): Bachelor of Pharmacy
- อักษรย่อ (ภาษาไทย): ภ.บ.
- อักษรย่อ (ภาษาอังกฤษ): B.Pharm.

### [แก้] ปรัชญาการศึกษา

คณะเภสัชศาสตร์ มหาวิทยาลัยรังสิตมีความมุ่งมาดที่จะผลิตเภสัชกรที่มีความรู้ ความสามารถสูงในเชิงวิชาการ ได้รับการฝึกฝนเพียบพร้อมสำหรับพันธกิจของเภสัชกร และมีความตระหนักถึงความรับผิดชอบต่อวิชาชีพ ผลผลิตจากมหาวิทยาลัยรังสิตจะเป็นบุคคลมีค่าในสังคมที่ทำหน้าที่ดูแลความปลอดภัยและสุขภาพที่ดีของประชาชนในด้านยาและการใช้ยา หลักสูตรฉบับนี้จัดทำขึ้นให้สามารถตอบสนองต่อปณิธานดังกล่าวจัดให้เหมาะสมที่จะดำเนินการ ให้การศึกษาฝึกฝนอบรมให้บรรลุตามความมุ่งมาดดังกล่าวข้างบนให้ได้ ทั้งเน้นด้านการศึกษาด้วยตนเองและการควบคุมตนเอง หลักสูตรเภสัชศาสตร์ใช้เวลา 5 ปี การศึกษาใน 4 ปีแรกเป็นพื้นฐานที่จำเป็นและมั่นคงสำหรับการเป็นเภสัชกร ในปีสุดท้ายเป็นการศึกษาในทางเลือกด้านการใช้ยาเพื่อสืบสานต่อไปเป็นผู้เชี่ยวชาญด้านการใช้ยาและด้านบริหารเภสัชกิจ และทางเลือกด้านวิทยาศาสตร์การผลิตยา นอกจากการปรับปรุงเพื่อพัฒนาวิชาการแล้วยังมุ่งปรับปรุงเพื่อพัฒนาคนด้วยตามปณิธานของ มหาวิทยาลัยรังสิตที่มุ่งหมายให้ผู้เรียนมีความรู้กว้างครอบคลุมหลายสาขาวิชาเพื่อให้เกิดความเข้าใจสังคม และมีทัศนคติ เจตคติที่ดี มีวิถีทางดำรงตนเป็นปัญญาชนที่มีคุณค่า มีวัตถุประสงค์เพื่อผลิตบัณฑิตที่คุณสมบัติดังนี้ :-

1. มีความรู้ความสามารถตามมาตรฐานของสาขาวิชาเภสัชศาสตร์ เหมาะแก่ความต้องการของประเทศ และทัดเทียมมาตรฐานสากล
2. รู้จักคิดโดยใช้เหตุผล สามารถใช้วิทยาการในการแก้ปัญหาและพัฒนาสังคมได้
3. มีความใฝ่รู้ติดตามความก้าวหน้าในวิทยาการเสมอ สามารถสร้างสรรความก้าวหน้าทั้งทางเศรษฐกิจและสังคมของประเทศ ส่งเสริมการพัฒนาโดยรวมได้
4. เป็นผู้ที่ได้รับการกล่อมเกลาแล้ว ให้เป็นมนุษย์โดยสมบูรณ์สมกับเป็นบัณฑิต
5. มีความซื่อสัตย์สุจริตและความรับผิดชอบ มีคุณธรรมและมโนธรรมในการดำเนินวิชาชีพให้เกิดประโยชน์ต่อปวงชน มีมนุษยสัมพันธ์และมีวัฒนธรรมของชนชาติไทย
6. มีจิตใจเอื้ออาทรต่อส่วนรวม และมีความตั้งใจที่จะนำความรู้มาใช้ในการสร้างสรรค์สังคม

| คณะเภสัชศาสตร์ มหาวิทยาลัยรังสิต เป็นบทความเกี่ยวกับ โรงเรียน วิทยาลัย มหาวิทยาลัย หรือ สถานศึกษา ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ คณะเภสัชศาสตร์ มหาวิทยาลัยรังสิต ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%84/%E0%B8%93/%E0%B8%B0/%E0%B8%84%E0%B8%93%E0%B8%B0%E0%B9%80%E0%B8%A0%E0%B8%AA%E0%B8%B1%E0%B8%8A%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C_%E0%B8%A1%E0%B8%AB%E0%B8%B2%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A5%E0%B8%B1%E0%B8%A2%E0%B8%A3%E0%B8%B1%E0%B8%87%E0%B8%AA%E0%B8%B4%E0%B8%95.html".

หมวดหมู่: คณะเภสัชศาสตร์ | มหาวิทยาลัยรังสิต | บทความเกี่ยวกับ สถานศึกษา ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา